Klub gereed vir stryd | Netwerk24
Klub gereed vir stryd
Die junior skaakspan van die Skaakmat-skaakklub in Ashton wat op pad is na Gauteng vir die SA kampioenskapsbyeenkoms.
Die Skaakmat-skaakklub van Ashton is besig om vir homself naam te maak en te groei.
Van die spelers vaar ook uitstekend onder die bekwame afrigting van Juanbrey Joseph, met heelwat klublede wat hierdie jaar Boland-kleure verwerf het. Hulle het al aan die Wes-Kaapse en die SA skolekam­pioenskap en ander ander toernooie deelgeneem.
Nou is hulle pionne gereed vir die SA junior skaakkampioenskaps­toernooi wat van 3 tot 8 Januarie 2020 in Boksburg gehou gaan word.
Sewe klublede gaan vir die Kaapse Wynland-skaakvereniging se junior spanne speel. Nóg 'n lid van die klub gaan ook aan die SA junior kampioenskap deelneem.
"Dit is ongelukkig 'n duur eer. Dit kos die ouers sowat R8 000 vir elke junior klublid net om aan die spankompetisie deel te neem – en tot R24 000 vir twee spelers as hulle ook aan die individuele kompetisie daarna moet deelneem. Skenkings vir die juniors is daarom meer as welkom," sê Joseph.